אדמה ללא לחם

אדמה ללא לחם (באנגלית: Land Without Bread) הוא סרט פסאודו דוקומנטרי ספרדי בן 27 דקות בשפה הצרפתית משנת 1933, בבימויו של לואיס בוניואל ובהפקה משותפת של בונואל ורמון אסין. הקריינות לסרט נכתבה על ידי בונואל ופייר יוניק, עם צילום של אלי לוטר.

 תקציר העלילה 
הסרט מתמקד בתושבי מחוז לאס הורדס בספרד, באזור ההררי סביב העיירה לה אלברקה, ובעוני המחפיר של יושביה, שהיו כה נחשלים ומבודדים עד שאפילו דרך הכנת לחם לא הייתה ידועה להם. מקור הפרנסה העיקרי עבורם היה קליטת ילדים יתומים, עבורם קיבלו קיצבה ממשלתית.

הסרט מתמקד בעוני ועליבות חייהם של תושבי המחוז המבודד, החסרים דרכי קיום מינימליים. חלקם אף לוקים במומים שונים ומחלות קשות, כתוצאה מתזונה לקויה ומחוסר בתרופות ובטיפול רפואי זמין.

המחוז היה מנותק מהציליויזציה עד שנת 1922, שנה שבה נסלל כביש גישה למחוז.

בונואל, שעשה את הסרט לאחר שקרא את המחקר האתנוגרפי Las Jurdes: étude de géographie humaine (1927) מאת Maurice Legendre נקט בגישה סוריאליסטית לרעיון המשלחת האנתרופולוגית.

התוצאה הייתה סרט מסע שבו התיאורים הקיצוניים והמוגזמים לעיתים של הקריינות בסרט, המתארת את העליבות האנושית המחפירה שבמחוז הנשכח מתנגשים בצורה השטוחה, האדישה ואף חסרת העניין של הקריינות בסרט.

 שחקנים ודמויות 
 אבל ז'קין (קול)
 אלכסנדר אוניל (קול, גרסה מדובבת)

 ביקורת 
גרהם גרין העניק לסרט ביקורת נייטרלית, בכותבו ל"לילה ויום" בשנת 1937, ותיאר אותו כ"תמונה כנה ונוראה, [...] נקייה מתעמולה". גרין טען שיש לסרט השפעה חזקה ביותר על הצופה, "מספיק כדי לזעזע את השאננות או הרחמים העצמיים של כל אחד". Greene, Graham (18 November 1937). "Land Without Bread/Personality Parade". Night and Day. (reprinted in: Taylor, John Russell, ed. (1980). The Pleasure Dome. Oxford University Press. p. 179. .)

עיקר הביקורת על הסרט היא שהוא מתיימר להיות סרט תיעודי, אולם הוא פסאודו דוקומנטרי, כלומר, מתיימר להיות תיעודי בזמן שהוא מומחז ומבוים מן הקצה עד הקצה. בנוסף, הביקורת מתמקדת באכזריות הרבה כלפי בעלי חיים שמיוחסת לבוניואל, שעינה ושחט מספר חיות לצורך צילום הסרט. בשל סיבה זו אף נאסרה הפצת הסרט בספרד על ידי הממשלה הספרדית בשל "השמצת השם הטוב של העם הספרדי".

בתקופה המודרנית, לעומת זאת, קבלת הפנים הביקורתית ל"ארץ ללא לחם " הייתה בעיקר חיובית. בשנת 2002 העניק מגזין Slant לסרט ציון 4 מתוך 4 כוכבים, וכתב: "לאס הורדס הופך לקריאה מפחידה לאחוז בנשק, הוא טקסט פתוח נהדר המתנגד לקריאה פשוטה ומטיל ספק במושג הקידמה של האנושות."Gonzalez, Ed. "Land Without Bread". Slant Magazine ג'פרי רואף כינה אותו "סרט מהפכני".Ruoff, Jeffrey. An Ethnographic Surrealist Film: Luis Buñuel's Land Without Bread. Visual Anthropology Review 14, no. 1 (Spring/Summer 1998), pp. 45-57.

 קישורים חיצוניים 

 Las Hurdes at AllMovie (באנגלית)
 Las Hurdes at the TCM Movie Database (באנגלית)
 הסרט לצפייה ישירה באתר יוטיוב https://youtu.be/qO86FO1bs6g?si=qKeg6xSqF-BoTkIj

הערות שוליים

קטגוריה:סרטי 1933
קטגוריה:סרטי מסע